Ինչպես երեւում է, դպրոցում մաթեմատիկայից վատ թվանշաններ է ստացել նաեւ «TV 5»-ի տնօրինությունը. այստեղ լիուլի եթեր են հեռարձակում աշխարհի ամենատարբեր հեռուստաընկերությունների սեփական արտադրանքը եւ ամենեւին հոգ չեն տանում այն բանի համար, որպեսզի ամուսնու դավաճանությունից խենթացած կինը, հնարավոր բոյ-ֆրենդի սենյակի մաքրությանը հետեւող կիսամերկ աղջնակը կամ դերասանի ստուդիա ժամանած հյուրը իր վշտերի, երազանքների ու հաջողությունների մասին հայերեն պատմի հայ հեռուստադիտողին: Թարգմանվի, այսինքն, հայրենական հաղորդումի վերածվելով: Իսկ ընդհանրապես, նոր եթերաշրջանի են պատրաստվում բոլորը: